**VISPĀRĪGĀ VIENOŠANĀS Nr**. \_\_\_\_\_\_\_\_\_\_\_\_\_\_\_\_\_\_\_\_\_

*Medicīnisko dezinfekcijas līdzekļu piegāde*

|  |  |
| --- | --- |
| Rīgā, | 2017.gada \_\_.\_\_\_\_\_\_\_\_\_\_\_\_ |

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga** un valdes locekle **Elita Buša**, (turpmāk - Pasūtītājs) no vienas puses, un

Vispārīgās vienošanās piegādātāji:

**SIA “B.Braun Medical”**, reģ. Nr.40003277955, kuru saskaņā ar statūtiem pārstāv valdes loceklis **Aivars Gailītis** (turpmāk – Piegādātājs);

**SIA “Chemi Pharm Group”,** reģ. Nr.40003635989, kuru saskaņā ar statūtiem pārstāv valdes priekšsēdētājs **Edmunds Čižo** (turpmāk – Piegādātājs);

**SIA “Hygeia”**, reģ. Nr.40103385536, kuru saskaņā ar statūtiem pārstāv valdes locekle **Dainida Lavendele** (turpmāk – Piegādātājs);

**SIA “Interlux”**, reģ. Nr.40003793189, kuru saskaņā ar statūtiem pārstāv valdes priekšsēdētājs **Nauris Sedlers** (turpmāk – Piegādātājs);

**SIA “Medilink”**, reģ. Nr.40003996045, kuru saskaņā ar statūtiem pārstāv valdes locekle **Ina Retējuma** (turpmāk – Piegādātājs),

no otras puses katrs atsevišķi saukts Līdzējs, bet abi kopā – Līdzēji, pamatojoties uz atklāta konkursa „Medicīnisko dezinfekcijas līdzekļu piegāde”, ID Nr. PSKUS 2017/63 (turpmāk – atklāts konkurss) rezultātiem un, saskaņā ar Piegādātāja iepirkumā iesniegto piedāvājumu, noslēdz šādu vispārīgo vienošanos (turpmāk – Vienošanās):

1. **VIENOŠANĀS PRIEKŠMETS**
	1. Ar Vienošanās parakstīšanu Piegādātājiem (Piegādātājs Nr.1, Piegādātājs Nr.2 un Piegādātājs Nr.3, atbilstoši Vienošanās 1.pielikumam), kuri piedāvājuši viszemāko cenu attiecīgajai Konkursa daļai, tiek piešķirtas tiesības slēgt iepirkuma līgumu ar Pasūtītāju par ***medicīnisko dezinfekcijas līdzekļu piegādi*** (turpmāk– Prece), saskaņā ar Piegādātāja attiecīgajā Konkursa daļā piedāvāto vienas vienības cenu.
	2. Gadījumā, ja Piegādātājs Nr.1, ar kuru noslēgts iepirkuma līgums, nespēj vai atsakās piegādāt kādu Preci, Pasūtītājam ir tiesības pasūtīt Preces no nākamā Piegādātāja (Piegādātājs Nr.2 atbilstoši 1.pielikumam), kurš piedāvājis nākamo zemāko cenu. Ja arī nākamais Piegādātājs nespēj piegādāt nepieciešamās Preces, Pasūtītājs Preces pasūta no nākamā Piegādātāja (Piegādātājs Nr.3 atbilstoši 1. pielikumam), kurš piedāvājis nākamo zemāko cenu.
2. **VIENOŠANĀS SUMMA UN PREČU CENAS**
	1. Vienošanās kopējā summa **348 500,00** **EUR** (trīs simti četrdesmit astoņi tūkstoši pieci simti *euro* un 00 centi) bez pievienotā vērtības nodokļa. Pievienotās vērtības nodoklis tiek aprēķināts un maksāts saskaņā ar Latvijas Republikā spēkā esošo pievienotās vērtības nodokļa likmi Preču piegādes brīdī.
	2. Vienošanās kopējā summa ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus (izņemot PVN) un nodevas, kā arī citas izmaksas, kas attiecas uz Precēm un to piegādi.
	3. Vienošanās 1.pielikumā norādītās cenas ir maksimāli pieļaujamās cenas, par kurām Piegādātājs apņemas piegādāt Preci visā Vienošanās darbības laikā.
	4. Pasūtītājs līguma izpildes laikā iepērk tādu preču daudzumu, kāds nepieciešams tā darbības nodrošināšanai, Pasūtītājam nav pienākums iepirkt precīzi Līguma 1.pielikumā norādīto katras preču vienības apjomu, taču nepieciešamības gadījumā Piegādātājam līdz Līguma darbības beigām jāpiegādā Preces par šī konkursa rezultātā noteiktajām līgumcenām.
3. **VIENOŠANĀS DARBĪBAS LAIKS UN IZBEIGŠANAS KĀRTĪBA**
	1. Vienošanās stājas spēkā no tā abpusējas parakstīšanas dienas un ir spēkā līdz Vienošanās noteikto Līdzēju saistību pilnīgai izpildei.
	2. Vienošanās darbības termiņš ir no Vienošanās spēkā stāšanās dienas līdz īsākajam no šādiem termiņiem:
		1. līdz Vienošanās 2.1.punktā noteiktās summas izlietojumam;
		2. 24 (divdesmit četri) mēneši no Vienošanās spēkā stāšanās dienas. Gadījumā, ja Vienošanās izpildes termiņš beidzas ātrāk, nekā Vienošanās 2.1.punktā minētā Vienošanās summa, Puses var rakstveidā vienoties par Vienošanās termiņa pagarinājumu līdz Vienošanās 2.1.apakšpunktā minētās Līguma summas izsmelšanai.
	3. Vienošanās var tikt izbeigta pirms termiņa:
		1. Līdzējiem rakstiski vienojoties;
		2. Pēc viena Līdzēja iniciatīvas, iepriekš par to rakstiski brīdinot otru Līdzēju ne vēlāk kā 60 (sešdesmit) kalendārās dienas iepriekš.
	4. Līdzējam ir tiesības nekavējoties izbeigt Vienošanos, ja:
		1. Notikusi Līdzēja labprātīga vai piespiedu likvidācija;
		2. Pret Līdzēju uzsākta maksātnespējas procedūra.
	5. Izbeidzot Vienošanos, vienlaicīgi tiek izbeigti uz Vienošanās pamata noslēgtie piegādes līgumi.
4. **PIEGĀDES LĪGUMU NOSLĒGŠANAS UN IZPILDES KĀRTĪBA**
	1. Piegādes līgumu Pasūtītājs slēdz ar Piegādātājiem, saskaņā ar Vienošanās 1.pielikumu un tajā norādītājām cenām.
	2. Slēdzot Piegādes līgumu, Piegādātājs vienojas ar Pasūtītāju par Preču piegādēm, nosakot veidu, kādā Pasūtītājs pasūtīs Preces un termiņu – 5 (piecu) darba dienu laikā no attiecīgā pasūtījuma veikšanas dienas.
	3. Preces piegāde notiek saskaņā ar Pasūtītāja katrreizēju Preces pasūtījumu (turpmāk – Pasūtījums), kurā Pasūtītājs norāda nepieciešamās Preces veidu, daudzumu un citu nepieciešamo informāciju. Pasūtījumu Pasūtītājs veic telefoniski, pa faksu, vai e-pastā saskaņā ar Līgumā norādītajiem Piegādātāja kontaktiem.
	4. Piegādātājs saņemot Pasūtījumu, ne vēlāk kā 1 (vienas) darba dienas laikā no Pasūtītāja Pasūtījuma nosūtīšanas dienas saskaņo Preces piegādi vai atsaka piegādāt Preci, nosūtot Pasūtītājam pa e-pastu rakstisku paziņojumu. Gadījumā, ja Piegādātājs noteiktajā termiņā atsaka pasūtījumu vai nesniedz informāciju vispār par pasūtījuma apstiprināšanu vai atteikšanu, Pasūtītājām ir tiesības pasūtīt Preces no Piegādātāja Nr.2, ņemot vērā Vienošanās 1.pielikumā noteikto Preces cenu. Ja arī Piegādātājs Nr.2 nespēj piegādāt nepieciešamās Preces, Pasūtītājs Preces pasūta no Piegādātāja Nr.3.
	5. Gadījumā, ja Piegādātājam ir savlaicīgi pieejama informācija par konkrētām Precēm, kuras nebūs iespējams piegādāt, Piegādātājam ir pienākums sniegt šādu informāciju Pasūtītājam, norādot Preces, kuras nav iespējams piegādāt un laika posmu kurā piegāde nav iespējama.
	6. Ja Piegādātājs Pasūtītājam līgumā noteiktajā termiņā un kārtībā nepiegādā Preci, Pasūtītājam ir tiesības pasūtīt Preces no Piegādātāja Nr.2. Ja arī Piegādātājs Nr.2 nespēj piegādāt nepieciešamās Preces, Pasūtītājs Preces pasūta no Piegādātāja Nr.3.
	7. Gadījumā, ja lietojot Preci, Pasūtītājs konstatē, ka tās kvalitāte ir neatbilstoša, līdz ar to Prece nav piemērota Pasūtītāja darba specifikai, Pasūtītājam ir tiesības pasūtīt Preces no Piegādātāja Nr.2. Ja arī Piegādātāja Nr.2 prece lietošanas procesā izrādās neatbilstošas kvalitātes, Pasūtītājs Preces pasūta no Piegādātāja Nr.3.
	8. Ja Piegādātājs nav ievērojis Vienošanās 4.4.-4.7. punktos noteikto, tam nav tiesības celt pretenzijas pret Pasūtītāju par nākamā Piegādātāja izvēli.
5. **PUŠU SAISTĪBAS**
	1. Piegādātāja saistības:
		1. Piegādātājs apņemas veikt Preču piegādi Pasūtītājam saskaņā ar Vienošanās un iepirkuma līguma noteikumiem;
		2. Ja Piegādātājs objektīvu apsvērumu dēļ nevar piegādāt Preci, Piegādātājs par to informē Pasūtītāju Vienošanās 4.4.-4.5.punktā noteiktajā kārtībā; Piegādātājs atbild par Preču atbilstību Latvijas Republikas un Eiropas Savienības normatīvo aktu prasībām;
		3. Piegādātājs Vienošanās darbības laikā ievēro Vienošanās 4.punktā noteikto iepirkumu līgumu izpildes kārtību.
	2. Pasūtītāja saistības:
		1. Pasūtītājs primāri pasūta Preces no Piegādātāja, kurš Vienošanās 1.pielikumā, attiecīgajā Konkursa daļā ir norādīts kā Piegādātājs Nr.1;
		2. Ja Piegādātājs Nr.1 nevar piegādāt Preci, tad Pasūtītājs Preci pasūta no nākamā lētākā Piegādātāja;
		3. Pasūtītājs Vienošanās darbības laikā ievēro Vienošanās 4.punktā noteikto piegādes līgumu izpildes kārtību.
6. **VIENOŠANĀS NOTEIKUMU GROZĪŠANA UN VIENOŠANĀS IZBEIGŠANA**
	1. Vienošanos var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likumā noteikto.
	2. Pasūtītājam ir tiesības vienpusēji atkāpties no Vienošanās (vai kādu no tās daļām), par to rakstveidā brīdinot Piegādātājus vismaz 5 (piecas) darba dienas iepriekš, ja Piegādātājs atsakās slēgt Piegādes līgumu.
	3. Pasūtītājam ir tiesības vienpusēji atkāpties no Vienošanās (vai kādas no tās daļām), par to rakstveidā brīdinot Piegādātājus vismaz vienu mēnesi iepriekš, ja:
		1. Pasūtītājam ir zudusi vajadzība pēc Vienošanās priekšmeta vai kādu no tās daļām;
		2. Piegādātājs apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības;
		3. Piegādātājs Vienošanās darbības laikā nespēj nodrošināt atbilstošu piegādes līguma izpildi.
	4. Puses var izbeigt Vienošanos pirms tās darbības termiņa beigām, Pusēm savstarpēji rakstveidā par to vienojoties.
7. **STRĪDU RISINĀŠANAS KĀRTĪBA**
	1. Jebkurš strīds, domstarpība vai prasība, kas izriet no šīs Vienošanās, kas skar to vai tā pārkāpšanu, izbeigšanu vai spēkā neesamību tiek risināts Līdzēju savstarpējās sarunās.
	2. No Vienošanās izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 30 (trīsdesmit) kalendāro dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
	4. Jautājumi, kas nav atrunāti Vienošanā, tiek apspriesti un risināti saskaņā ar Latvijas Republikas normatīvajiem aktiem.
8. **NEPĀRVARAMA VARA**
	1. Līdzēji tiek atbrīvoti no atbildības par pilnīgu vai daļēju šajā Vienošanās paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc šīs Vienošanās abpusējas parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Līdzēju iespējamās kontroles robežās u.c.).
	2. Līdzējam, kurš nokļuvis nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās rakstiski jāinformē par to otrs Līdzējs un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
	3. Ja minēto apstākļu dēļ nav iespējams izpildīt Vienošanos ilgāk par 3 (trīs) mēnešiem, katram Līdzējam ir tiesības izbeigt šīs Vienošanās darbību, par to rakstveidā brīdinot otru Līdzēju vismaz 15 (piecpadsmit) dienas iepriekš. Šajā gadījumā šī Līguma Līdzējs nevar prasīt atlīdzināt zaudējumus, kas radušies šā Līguma izbeigšanas rezultātā.
9. **CITI NOTEIKUMI**
	1. Vienošanās ir saistoša Pusēm un to saistību un tiesību pārņēmējiem.
	2. Kādam no šīs Vienošanās noteikumiem zaudējot spēku normatīvo aktu grozījumu gadījumā, šis Līgums nezaudē spēku tā pārējos punktos, un šajā gadījumā Līdzējupienākums ir piemērot šo Līgumu atbilstoši spēkā esošajiem normatīvajiem aktiem.
	3. Ja kāds no Vienošanās vai tā pielikumos norādītajiem normatīvajiem aktiem zaudē spēku un to vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, tad piemēro jauno, spēkā esošo normatīvo aktu no tā spēkā stāšanās dienas.
	4. Ja kādam no Līdzējiem tiek mainīts juridiskais statuss vai kādi šajā Vienošanās minētie Līdzēju rekvizīti, tālruņa, faksa numuri, adreses, u.c., tad tā nekavējoties rakstiski paziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju.
	5. Piegādātājam nav tiesību nodot saistības un/ vai tiesības par šo Vienošanos trešajām personām, bez Pasūtītāja iepriekšējas rakstiskas piekrišanas saņemšanas.
	6. Pasūtītāja vadītāja maiņa nevar būt par pamatu Vienošanās pārtraukšanai vai izbeigšanai. Gadījumā, ja notiek Pasūtītāja reorganizācija, Vienošanās paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 5 (piecas) dienas iepriekš rakstiski brīdina Piegādātāju.
	7. Vienošanās sagatavota uz 6 (sešām) lapām ar pielikumu, 6 (sešos) eksemplāros latviešu valodā, kuriem ir vienāds juridiskais spēks, no kuriem 5 (pieci) eksemplāri – Piegādātājiem, bet 1 (viens) eksemplārs – Pasūtītajam.
	8. Vienošanai tā noslēgšanas brīdī tiek pievienots šāds pielikums, kas ir neatņemama tā sastāvdaļa:
		1. 1.pielikums – piegādātāju saraksts uz 1 (vienas) lapas.

**10. PUŠU REKVIZĪTI UN PARAKSTI**

|  |  |
| --- | --- |
| **VSIA „Paula Stradiņa klīniskā universitātes slimnīca”** | **SIA “B.Braun Medical”** |
| reģ. Nr. 40003457109Juridiskā adrese: Pilsoņu iela 13, Rīga, LV-1002 | reģ. Nr. 40003277955Juridiskā adrese: Ūdeļu iela 16, Rīga, LV-1064 |
| Banka: AS “Swedbank”Bankas kods: HABALV22Konta nr. LV74HABA0551027673367\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Kreicberga/ | Banka: AS “SEB banka”Bankas kods: UNLALV2XKonta Nr. LV57UNLA0002080467128 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Buša/ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/**A.Gailītis/ |

|  |  |
| --- | --- |
| **SIA “Chemi Pharm Group”**reģ. Nr. 40003635989Juridiskā adrese: Ozolciema iela 10 k-2-29, Rīga, LV-1058 | **SIA “Hygeia”**reģ. Nr. 40103385536Juridiskā adrese: Magoņu iela 14, Rīga, LV-1002 |
| Banka: AS „LUMINOR BANK”Bankas kods: RIKOLV2X Konta Nr. LV55RIKO0002013140316\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Čižo/ | Banka: AS “Swedbank”Bankas kods: HABALV22Konta Nr. LV62HABA0551030323332\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/D.Lavendele/ |

|  |  |
| --- | --- |
| **SIA “Interlux”**reģ. Nr. 40003793189Juridiskā adrese: Noliktavu iela 9, Dreiliņi, Stopiņu nov., LV-2130 | **SIA “Medilink”**reģ. Nr. 40003996045Juridiskā adrese: Ulbrokas iela 46,k-1, Rīga, LV-1021 |
| Banka: AS „Danske Bank”Bankas kods: MARALV22Konta Nr. LV25MARA2041000032880\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/N.Sedlers / | Banka: AS „Swedbank”Bankas kods: HABALV22Konta Nr. LV92HABA0551020019258\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Retējuma/ |

1.pielikums

2017.gada \_\_\_.\_\_\_\_\_\_\_\_\_\_\_\_\_\_\_

Vispārīgai vienošanās nr. \_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Iepirkuma daļas Nr. un nosaukums | Piegādātājs Nr.1(nosaukums) | Piegādātājs Nr.2 (nosaukums) | Piegādātājs Nr.3 (nosaukums) |
| ***1.daļa*** “Dezinfekcijas līdzeklis higiēniskai roku dezinfekcijai” | SIA “Hygeia” | SIA “Chemi Pharm Group” |   |
| ***2.daļa*** Īpaši saudzīgs roku dezinfekcijas līdzeklis | SIA “Chemi Pharm Group” | SIA “Hygeia” |   |
| ***3.daļa*** Dezinfekcijas līdzeklis higiēniskai roku apstrādei ar pastiprinātu virucīdu iedarbību | SIA “Chemi Pharm Group” | SIA “Hygeia” | SIA “B.Braun Medical” |
| ***4.daļa*** Roku apstrādes līdzekļi operāciju blokos | SIA “Chemi Pharm Group” | SIA “Hygeia” | SIA “B.Braun Medical” |
| ***5.daļa*** Dezinfekcijas līdzekļi ādas apstrādei pirms invazīvām vai ķirurģiskām manipulācijām | SIA “Chemi Pharm Group” |   |   |
| ***8.daļa*** Virsmu dezinfekcijas līdzekļa koncentrāts | SIA “Hygeia” | SIA “Chemi Pharm Group” |   |
| ***9.daļa*** Virsmu dezinfekcijas līdzekļa koncentrāts ar sporicīdu iedarbību | SIA “Chemi Pharm Group” | SIA “Hygeia” | SIA “Medilink” |
| ***10.daļa*** Dezinfekcijas līdzekļa koncentrāts sanitāro virsmu tīrīšananai ar mazgājošu un dezodorējošu efektu | SIA “Chemi Pharm Group” |   |   |
| ***11.daļa*** Ātras iedarbības dezinfekcijas virsmām | SIA “Chemi Pharm Group” |   |   |
| ***12.daļa*** Sausas salvetes, paredzētas piesūcināšanai ar dezinfekcijas līdzekļiem virsmu un medicīnas ierīču dezinfekcijai | SIA “B.Braun Medical” | SIA “Chemi Pharm Group” | SIA “Medilink” |
| ***13.daļa*** Alkoholu saturošas virsmu dezinfekcijas salvetes | SIA “Chemi Pharm Group” | SIA “Hygeia” |   |
| ***14.daļa*** Alkoholu nesaturošas virsmu dezinfekcijas salvetes | SIA “Interlux” |   |   |
| ***15.daļa*** Līdzeklis apavu dezinfekcijai | SIA “Chemi Pharm Group” | SIA “Hygeia” | SIA “Medilink” |